ai4bharat/Pralekha huggingface dataset:
விவசாயத்துறை அமைச்சகம்
மத்திய வேளாண் மற்றும் விவசாயிகள் நலத்துறை அமைச்சர் நெதர்லாந்து துணைப்பிரதமரும் வேளாண்மை, இயற்கை மற்றும் உணவுத்தரத்துறை அமைச்சருமான திருமதி கரோலா ஷுட்டனை சந்தித்தார்.
மத்திய வேளாண் மற்றும் விவசாயிகள் நலத்துறை அமைச்சர் திரு ராதா மோகன் சிங் இன்று  புதுதில்லியில் உள்ள க்ரிஷிபவனில் நெதர்லாந்தின் துணைப்பிரதமரும் வேளாண்மை, இயற்கை மற்றும் உணவுத்தரத்துறை அமைச்சருமான திருமதி கரோலா ஷுட்டனை சந்தித்து, வேளாண் மற்றும் அது சார்ந்த துறைகளில் இருநாடுகளுக்கு இடையே தற்போதுள்ள ஒத்துழைப்பை மேலும் வலுப்படுத்துவதற்கான தமது விருப்பத்தை வெளியிட்டார்.
2022-ம் ஆண்டுக்குள் விவசாயிகளின் வருவாயை இரட்டிப்பாக்கும் அரசின் தீர்மானத்தை திரு சிங் வலியுறுத்தியதோடு அதற்கு மேற்கொள்ளப்படும் முயற்சிகளையும் இந்தியாவின் வேளாண் துறையில் நவீன தொழில்நுட்பத்தை பயன்படுத்துவதற்கான தேவையையும் எடுத்துரைத்தார். பசுமைக்குடில்களை அமைப்பதிலும் பூக்கள், காய்கறிகள், சாகுபடியிலும், வேளாண் துறையை கால்நடை வளர்ப்பு தேயிலை சாகுபடி போன்ற துறைகளுக்கு மாற்றுவதிலும் உலகத் தலைமையாக நெதர்லாந்து உள்ளது என்றும் அவர் மேலும் கூறினார்.
கூட்டுப்பணிக்குழுத் தொடர்ச்சியாக நடத்தப்படுவது பற்றியும், அதன் 5வது கூட்டம் 2018 மார்ச் மாதம் நடைபெற்ற போது விரிவான தளத்தில் விவாதங்கள் நடைபெற்று செயல்திட்டத்தை 2021-வரை நீடித்த்து குறித்தும் திரு சிங் மகிழ்ச்சி தெரிவித்தார்.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.
--------
(Visitor Counter : 99
பிரதமர் அலுவலகம்
பிரதமருடன் நாகலாந்து முதலமைச்சர் சந்திப்பு
நாகலாந்து முதலமைச்சர் திரு.நெய்ஃபியூ ரியோ பிரதமர் திரு.நரேந்திர மோடியை புதுதில்லியில் இன்று சந்தித்தார்.
இது குறித்து பிரதமர் அலுவலகம் வெளியிட்டுள்ள ட்விட்டர் பதிவு:
“நாகலாந்து முதலமைச்சர் திரு.நெய்ஃபியூ ரியோ, பிரதமர் திரு.நரேந்திர மோடியை சந்தித்தார்.”
பிரதமர் அலுவலகம்
கொவிட்-19 குறித்து பிரதமர் தலைமையில் ஆய்வுக் கூட்டம்
கொவிட்-19 தொற்றைக் கட்டுப்படுத்த நடைபெற்றுவரும் முயற்சிகள் குறித்து பிரதமர் திரு.நரேந்திர மோடி தலைமையில் உயர்மட்ட ஆய்வுக் கூட்டம் நடைபெற்றது.
இந்தியாவில் மேற்கொள்ளப்பட்டு வரும் முன்னேற்பாடுகளை மேலும் வலுப்படுத்தும் வழிவகைகள் குறித்து கூட்டத்தில் விவாதிக்கப்பட்டது. இதில் ஆய்வுக்கூட வசதிகளை மேலும் அதிகரிப்பதும் அடங்கும்.
கொவிட்-19 தொற்றை எதிர்த்து முறியடிக்க மேற்கொள்ளப்பட்டு வரும் நடைமுறைகளில் தனிநபர்கள், உள்ளூர் சமுதாயத்தினர், அமைப்புகளைச் சேர்ந்தோர் தீவிரமாகப் பங்கேற்கச் செய்வதன் அவசியத்தை பிரதமர் வலியுறுத்தினார். அடுத்தகட்ட நடவடிக்கைகள் குறித்து ஆலோசிக்குமாறு அதிகாரிகளையும் தொழில்நுட்ப வல்லுநர்களையும் அவர் வலியுறுத்தினார்.
பல்வேறு மாநில அரசுகள், மருத்துவத் துறையினர், துணை மருத்துவ ஊழியர்கள். ராணுவம் மற்றும் துணை ராணுவப்படைகள், விமானப்போக்குவரத்து துறையுடன் தொடர்புடையவர்கள், நகராட்சி ஊழியர்கள் மற்றும் இதரப் பிரிவினர் உட்பட கொவிட்-19 பரவுவதை முறியடிக்கும் முன்னணி நடவடிக்கைகளில் ஈடுபட்டுள்ள அனைவருக்கும் பிரதமர் நன்றி தெரிவித்துக் கொண்டார்.
இதுதொடர்பாக பிரதமர், 2020 மார்ச் 19ஆம் தேதி இரவு 8 மணிக்கு நாட்டு மக்களுக்கு உரை நிகழ்த்துகிறார். இதில், கொவிட்-19 மற்றும் அதைக் கட்டுப்படுத்தும் முயற்சிகள் தொடர்பான விஷயங்கள் பற்றி அவர் உரையாற்றுவார்.
குடியரசுத் தலைவர் செயலகம்
பல்கேரியாவில் குடியரசுத் தலைவர், சோஃபியா பல்கலைக்கழகத்தில் உரை, பிரதிநிதிகள் மட்டத்திலான பேச்சுக்கள், ஐந்து ஒப்பந்தங்கள் கையொப்பம்
மூன்று ஐரோப்பிய நாடுகளுக்கு அரசு முறை பயணம் மேற்கொண்டுள்ள குடியரசு தலைவர் திரு. ராம் நாத் கோவிந்த் தனது பயணத்தின் இரண்டாவது கட்டமாக நேற்று  பல்கேரியாவுக்கு சென்றடைந்தார்.
இன்று  சோஃபியா பல்கலைக்கழகத்தில் மாற்றம் மற்றும் கல்வி மாற்றத்திற்கான கருவி, பகிர்ந்து கொள்ளப்படும் வளம் என்ற தலைப்பில் குடியரசுத் தலைவர் உரையாற்றினார். இந்தியாவில் ஆசிரியர் தினமாக கொண்டாடப்படும் இந்தியாவின் இரண்டாவது குடியரசுத் தலைவரான சர்வபள்ளி ராதாகிருஷ்ணனின் பிறந்தநாளையொட்டி இந்த உரை நிகழ்த்தப்பட்டது.
குடியரசுத் தலைவர் தனது உரையில் இந்தியாவின் ஆசிரியர்கள், அறிஞர்கள் மற்றும் கல்வியாளர்களுக்கு புகழஞ்சலி செலுத்தினார். கற்றல் மற்றும் ஞானம் பெறும் இந்தியாவின் பழைமையான பாரம்பரியத்தில் இருந்து ஊக்கம் பெற்று இந்தியா அறிவாற்றல் சக்தியாக திகழ அவர்கள் பங்களித்திருப்பதாக அவர் கூறினார். கல்வியில் இந்தியாவின் சிறப்பு அனைத்து கண்டங்களிலும் அங்கீகரிக்கப்பட்டுள்ளது இது உலகளாவிய பொருளாதாரம் மற்றும் அறிவாற்றல் கட்டமைப்புக்கு பெருமை சேர்த்து இந்தியாவுக்கு நற்பெயரை ஈட்டிக் கொடுத்துள்ளது.
21ம் நூற்றாண்டு வியக்கத்தகு தொழில்நுட்ப மாற்றத்திற்கான சகாப்தம் என்று குடியரசுத் தலைவர் குறிப்பிட்டார். நான்காவது தொழில் புரட்சி, செயற்கை நுண்ணறிவு, ரோபோக்கள் மற்றும் முப்பரிமான முதிர்ச்சி மற்றும் துல்லியமான உற்பத்தி ஆகியவை நாம் எவ்வாறு வாழ்ந்து செயலாற்றுகிறோமோ அவ்வாறு மாறியுள்ளது.
முன்னதாக காலையில் செயிண்ட் அலெக்சாண்டர் நெவ்ஸ்கி சதுக்கத்திற்கு அவர் சென்றபோது பல்கேரியாவின் அதிபர் ரூமென் ரடேவ் அவருக்கு பாரம்பரியமான வரவேற்பு அளித்தார். அறியப்படாத வீரரின் நினைவிடத்தில் அவர் மரியாதை செலுத்தினார்.
பிரதிநிதிகள் மட்டத்திலான பேச்சுக்களுக்கு பின்னர் இருதரப்பு உடன்படிக்கைகள் கையொப்பமிடப்பட்டு பரிமாற்றிக் கொள்ளப்பட்டன. குடியரசுத் தலைவரின் இந்தப் பயணத்தின் போது இந்தியாவும் பல்கேரியாவும் ஐந்து ஒப்பந்தங்களில் கையொப்பமிட்டன.
இந்தியாவில் முதலீடு மற்றும் பல்கேரியாவில் முதலீட்டுக்கான ஒப்பந்தம்
- சுற்றுலாவில் ஒத்துழைப்பு மற்றும் வசதியளிப்பதற்கான ஒப்பந்தம்
- விரிவுபடுத்தப்பட்ட அறிவியல் மற்றும் தொழில்நுட்ப ஒத்துழைப்புக்கான ஒப்பந்தம்
- சிவில அணுசக்தி ஆராய்ச்சி மற்றும் ஒத்துழைப்புக்கான ஒப்பந்தம்
- இந்தி கல்வியை மேம்படுத்த கலாச்சார உறவுகளுக்கான இந்திய கவுன்சில் மற்றும் சோஃபியா பல்கலைக்கழகம் இடையே ஒப்பந்தம்
- தனது பல்கேரிய பயணம் குறித்து குடியரசுத் தலைவர் பத்திரிகை செய்தி ஒன்றையும் வெளியிட்டார்.
- மேலும் விவரங்களுக்கு: pib.nic.in
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
பிரதமர் மோடியின் நலத்திட்டங்கள் கடந்த 8 ஆண்டுகளுக்கும் மேலாக வாக்கு வங்கியை கருத்தில் கொள்ளாமல் தேவையானவர்களுக்கு சென்றடைந்துள்ளன என்று மத்திய அமைச்சர் டாக்டர் ஜிதேந்திர சிங் கூறியுள்ளார்
பிரதமர் மோடியின் நலத்திட்டங்கள் கடந்த 8 ஆண்டுகளுக்கும் மேலாக வாக்கு வங்கியை கருத்தில் கொள்ளாமல் தேவையானவர்களுக்கு சென்றடைந்துள்ளன என்று மத்திய அறிவியல் தொழில்நுட்பத்துறை இணையமைச்சர்  டாக்டர் ஜிதேந்திர சிங் கூறியுள்ளார்.
உத்தரப்பிரதேசத்தின் மெயின்பூரியில் நலத்திட்டப் பயனாளிகள் மற்றும் பஞ்சாயத்ராஜ் அமைப்புகளின் உறுப்பினர்களிடையே உரையாற்றிய அவர், ஏழைகளுக்கு உதவுகின்ற மக்கள் நலன் சார்ந்த திட்டங்கள் வாக்கு வங்கியை மனதில் கொள்ளாமலும், சாதி, மத, இன பேதமில்லாமலும், கடைக்கோடியில் இருப்போருக்கும், உதவி தேவைப்படுவோருக்கும் கிடைக்கும் வகையில் வடிவமைக்கப்பட்டதாக கூறினார். இவை தீன்தயாள் உபாத்யாயாவின் அந்த்யோதயா தத்துவத்தை முழுமையாக செயல்படுத்துவதாகும்.
பிரதமர் நரேந்திர மோடியின் நலத்திட்டங்களை மக்களிடம் கொண்டுசெல்வதில் முக்கியமானதாக பஞ்சாயத்ராஜ் அமைப்புகளும், அவற்றின் பிரதிநிதிகளும் உள்ளதாக டாக்டர் ஜிதேந்திர சிங் கூறினார். இத்தகைய நலத்திட்டங்கள் கிடைக்காமல் ஒருவரும் இல்லை என்பதை உறுதிசெய்ய மாவட்ட நிர்வாகத்துடன் நெருக்கமான ஒத்துழைப்புடன் செயல்படுமாறு அவர் கேட்டுக்கொண்டார்.
இதுநாள் வரை மோடி அரசுக்கு எதிராக ஒரே ஒரு ஊழல் குற்றச்சாட்டு கூட இல்லை என்பதை எடுத்துரைத்த அமைச்சர், வெளிப்படையான அனைவருக்கும் வழங்குவதற்கு ஏற்ற நிர்வாகத்தை கொண்டிருப்பதில் மோடி வெற்றிபெற்றிருப்பதாக கூறினார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1855458
சிறப்பு சேவைகள் மற்றும் கட்டுரைகள்
புதுவைப் பல்கலைக்கழகத்தின் பேராசிரியர் அ. தினகர ராவ், தேசிய அளவிலான ‘புகழ்பெற்ற விஞ்ஞானி’ விருது பெற்றார்
வி.எச்.என். செந்திகுமார நாடார் தன்னாட்சி கல்லூரியில் "தாவரத்தின் சமீபத்திய போக்குகள் மற்றும் சவால்கள்" என்ற தலைப்பில் நடைபெற்ற தேசிய மாநாட்டில், புதுவைப் பல்கலைக்கழகத்தின் உயிர் தகவலியல் துறை பேராசிரியர். அ. தினகர ராவுக்கு தாவர அறிவியலில் அவரது பங்களிப்பிற்காக தாவர ஆராய்ச்சிக்கான சங்கத்தின்  மதிப்புமிக்க ‘புகழ்பெற்ற விஞ்ஞானி’ விருது வழங்கப்பட்டது.
பேராசிரியர் அ.தினகர ராவ் இருபதாண்டுகளுக்கும் மேலாக தாவர மூலக்கூறு உயிரியல் மற்றும் உயிர் தகவலியல் துறையில் பணிபுரிந்து வருகிறார். மேலும் தாவர செயல்பாட்டு மரபியல், ஆக்ஸிஜனேற்ற அழுத்தம், தாவர உடலியல், மருந்து அடையாளம் மற்றும் மேம்பாடு உள்ளிடங்கிய ஆராய்ச்சி பணியில் ஈடுபட்டுஉள்ளார்.
புற்றுநோய், ஆக்சிஜனேற்றம் அழற்சி, உயர் இரத்த அழுத்தம், அல்சைமர், பாக்டீரியா மற்றும் பூஞ்சை நோய்களுக்கு எதிரான மருந்துகளை அடையாளம் காண முக்கியமான மருத்துவ தாவரங்களின் பைட்டோ கெமிக்கல்களை அடையாளம் காணவும் குணாதிசயப்படுத்தவும் அவரது ஆராய்ச்சி குழு மற்ற தேசிய நிறுவனங்களுடன் இணைந்து செயல்பட்டுவருகிறார்.
பேராசிரியர் அ. தினகர ராவ் 80க்கும் மேற்பட்ட ஆய்வுக் கட்டுரைகளை சரிநிகர் மதிப்பாய்வு செய்யப்பட்டு தேசிய மற்றும் சர்வதேச இதழ்களில் வெளியிட்டுள்ளார். அவரது மேற்பார்வையின் கீழ் முனைவர் பட்டம் பெற்றுள்ள 6 மாணவர்களும் உலகெங்கிலும் உள்ள ஆராய்ச்சி நிலைகளில் சிறந்து விளங்குகின்றனர். மேலும் பல முதுகலை தொழில்நுட்பம் மற்றும் அறிவியல் மாணவர்கள் ஆராய்ச்சி திட்டங்களை வெற்றிகரமாக முடித்துள்ளனர். தற்போது இவரது ஆய்வகத்தில் 5 ஆராய்ச்சி மாணவர்கள் முனைவர் பட்டத்திற்கான ஆராய்ச்சிகளை மேற்கொண்டு வருகின்றனர்.
புதுவைப் பல்கலைக்கழகத்தின் சிறந்த ஆசிரியர் விருதுடன் பல தேசிய மற்றும் சர்வதேச விருதுகளையும் மேலும் தனது ஆராய்ச்சிப் பணிகளை மேற்கொள்வதற்காக நிதியளிப்பு நிறுவனங்களான DBT, UGC, DST, ICMR மற்றும் CSIR ஆகியவற்றிலிருந்து பல கூடுதல் மானியங்களையும் பெற்றுள்ளார்.
புதுவைப் பல்கலைக்கழக துணைவேந்தர், பேராசிரியர் குர்மீத் சிங் மற்றும் பல்கலைக்கழக சக ஊழியர்கள், பேராசிரியர் அ. தினகர ராவின், தாவர அறிவியல் துறையில் அவரது சிறந்த பங்களிப்பைப் பாராட்டியும், புகழ்பெற்ற விஞ்ஞானி என்ற மதிப்புமிக்க விருதைப் பெற்றதற்காகவும் வாழ்த்தியுள்ளனர்.
புவி அறிவியல் அமைச்சகம்
மன்னார் வளைகுடாப் பகுதியில் ராமநாதபுரம் மாவட்ட கடலோரப் பகுதியில் தீவிர காற்றழுத்தத் தாழ்வு நிலை கடந்த 3 மணி நேரமாக நிலை கொண்டுள்ளது
அடுத்த 6 மணி நேரத்தில் ராமநாதபுரம் மற்றும் தூத்துக்குடி மாவட்டத்தை ஒட்டிய பகுதிகளில் தீவிர காற்றழுத்தத் தாழ்வு நிலை கரையைக் கடக்கும் என எதிர்பார்க்கப் படுகிறது
தென் தமிழகம், கேரளா, மாஹே பகுதியில் அடுத்த 24 மணி நேரத்தில் சில இடங்களில் கனமானது முதல் மிக கனமானது வரை மழை பெய்யலாம்
மன்னார் வளைகுடாவையும், வங்காள விரிகுடாவைவையும் ஒட்டிய பகுதிகளிலும், தென் தமிழக கடலோரத்திலும் மீனவர்கள் கடலுக்குள் செல்ல வேண்டாம் என அறிவுறுத்தப்படுகிறது
இந்திய வானிலை ஆராய்ச்சி நிலையத்தின் புயல் எச்சரிக்கைப் பிரிவு வெளியிட்டுள்ள செய்தி:
மன்னார் வளைகுடா பகுதியில், ராமநாதபுரம் மாவட்ட கடலோரப் பகுதியில் தீவிர காற்றழுத்தத் தாழ்வு நிலை கடந்த 3 மணி நேரமாக நிலை கொண்டுள்ளது. ராமநாதபுரத்தின் தென்மேற்கே 40 கிலோ மீட்டர் தொலைவில், பாம்பனுக்கு மேற்கு - தென்மேற்கே 70 கி.மீ., கன்னியாகுமரிக்கு வடகிழக்கே 160 கிமீ. தொலைவில் இந்தக் காற்றழுத்தத் தாழ்வுநிலை உள்ளது. இதனால் மணிக்கு 55 முதல் 75 கி.மீ. வேகத்தில் பலத்த காற்று வீசும்.
இது மெதுவாக மேற்கு - தென் மேற்காக நகர்ந்து ராமநாதபுரம், தூத்துக்குடி மாவட்டத்தை ஒட்டிய பகுதியில் அடுத்த 6 மணி நேரத்தில் கரையைக் கடக்கும் என்றும் அப்போது மணிக்கு 50 முதல் 70 கி.மீ. வேகத்தில் பலத்த காற்று வீசும் என்றும் எதிர்பார்க்கப்படுகிறது. பிறகு அது அடுத்த 12 மணி நேரத்தில் தாழ்வுநிலையாக வலுவிழக்கும்.
தென் தமிழகத்திலும், கேரளா மற்றும் மாஹே பகுதிகளின் சில இடங்களிலும் அடுத்த 24 மணி நேரத்திற்கு கனமானது முதல் மிக கனமானது வரையில் மழை பெய்யக் கூடும். வட தமிழ்நாடு, புதுவை, காரைக்கால் பகுதிகளில் சில இடங்களில் அடுத்த 24 மணி நேரத்திற்கு கனமனது முதல் மிக கனமானது வரையில் மழை பெய்யலாம்.
ஆந்திராவில் தென் கடலோரம், லட்சத்தீவு பகுதிகளில் டிசம்பர் 4 ஆம் தேதி கன மழை பெய்யக்கூடும்.
தென் தமிழக கடலோரப் பகுதியில் அடுத்த 6 மணி நேரத்திற்கு மணிக்கு 55 முதல் 75 கி.மீ. வரையிலான வேகத்தில் திடீர் காற்று வீசும். டிசம்பர் 4 மாலைக்குள் இது மணிக்கு 45 கி.மீ. முதல் 65 கி.மீ. வரையிலான வேகம் என குறையும்.
அடுத்த 24 மணி நேரத்திற்கு தென் கேரளா கடலோரப் பகுதியில் மணிக்கு 35 கி.மீ. முதல் 55 கி.மீ வரையிலான வேகத்திற்குக் காற்று வீசலாம்.
மன்னார் வளைகுடா, வங்காள விரிகுடாவின் தென்மேற்குப் பகுதியிலும், தென் தமிழகத்தின் கடலோரப் பகுதியிலும், மேற்கு இலங்கையிலும் அடுத்த 12 மணி நேரத்திற்கு கடல் மிகுந்த சீற்றத்துடன் இருக்கும்.
மன்னார் வளைகுடா பகுதியிலும், வங்காள விரிகுடாவின் தென்மேற்குப் பகுதியிலும், தென் தமிழக கடலோரத்திலும், வட இலங்கை கடற்பகுதியிலும், மீனவர்கள் அடுத்த 12 மணி நேரத்திற்குக் கடலுக்குச் செல்ல வேண்டாம் என்று அறிவுறுத்தப் படுகிறது. கேரளா கடலோரம், லட்சத்தீவு, மாலத்தீவுகள் பகுதி, அரபிக் கடலில் தென்கிழக்குப் பகுதியில் அடுத்த 24 மணி நேரத்திற்கு மீனவர்கள் கடலுக்குச் செல்ல வேண்டாம் என அறிவுறுத்தப் பட்டுள்ளது.
நிதி அமைச்சகம்
பிரதமரின் ஆயுள் காப்பீட்டுத் திட்டம், பிரதமரின் விபத்துக் காப்பீட்டுத் திட்டம், அடல் ஓய்வூதியத் திட்டம்: சமூகப் பாதுகாப்பு வழங்கும் திட்டங்களின் 7-வது ஆண்டு நிறைவு விழாவில் அமைச்சர் நிர்மலா சீதாராமன் பங்கேற்பு
பிரதமரின் ஆயுள் காப்பீட்டுத் திட்டம், பிரதமரின் விபத்துக் காப்பீட்டுத் திட்டம், அடல் ஓய்வூதியத் திட்டம் ஆகிய மூன்று சமூகப் பாதுகாப்புத் திட்டங்களின் 7-வது ஆண்டுவிழா இங்கே கொண்டாடப்படுகிறது. இந்தத் திட்டங்களை பிரதமர் திரு நரேந்திர மோடி, 2015 மே 9 அன்று கொல்கத்தாவில் தொடங்கி வைத்தார்.
7-வது ஆண்டு விழாவையொட்டி கருத்துத் தெரிவித்த மத்திய நிதி மற்றும் பெருநிறுவன விவகாரங்கள் துறை அமைச்சர் திருமதி நிர்மலா சீதாராமன், ”காப்பீடும், ஓய்வூதியமும் சாமானிய மக்களை சென்றடைய இந்த மூன்று திட்டங்களும் உதவியுள்ளன. இந்தத் திட்டங்களில் கடந்த 7 ஆண்டுகளில் பதிவு செய்துள்ள மற்றும் பயனடைந்துள்ள மக்களின் எண்ணிக்கை இவற்றின் வெற்றிக்கான சான்றாக உள்ளன. ஏற்கனவே, தெரிவு செய்யப்பட்ட சிலருக்கு மட்டும் கிடைத்த பொருளாதார பாதுகாப்பை உறுதி செய்யும் வகையில் குறைந்த செலவிலான பாதுகாப்புத் திட்டங்களும், உத்தரவாதத்துடனான ஓய்வூதியத் திட்டமும் தற்போது சமூகத்தின் கடைசி நபருக்கும் கிடைக்கின்றன” என்றார்.
பிரதமரின் ஆயுள் காப்பீட்டுத் திட்டத்தின் கீழ், ஏழைகளிலும் ஏழையாக இருப்பவர்கள். நாள் ஒன்றுக்கு ஒரு ரூபாய்க்கும் குறைவாக செலுத்தி, ரூ.2,00,000 ஆயுள் காப்பீடு பெறமுடியும். பிரதமரின் விபத்துக் காப்பீட்டுத் திட்டத்தின் கீழ் மாதம் ஒன்றுக்கு ஒரு ரூபாய்க்கும் குறைவாக செலுத்தி, ரூ.2,00,000 விபத்து காப்பீடு பெறமுடியும். அடல் ஓய்வூதிய திட்டத்தின் கீழ், நாட்டில் உள்ள 18 வயதுக்கும் 40 வயதுக்கும் உட்பட்ட அனைவரும் மாதத்திற்கு குறைந்தபட்சம் ரூ.42 சந்தா செலுத்தி 60 வயதுக்குப் பின் ஓய்வூதியம் பெறமுடியும் என்ற விவரங்களை நிதியமைச்சர் தெரிவித்தார்.
பிரதமரின் ஆயுள் காப்பீட்டுத் திட்டம் தொடங்கப்பட்டதற்கு பின், இதுவரை 12,76 கோடி பேர் இதில் பதிவு செய்துள்ளனர். 5,76,121 பேரின் குடும்பங்கள் இந்தத் திட்டத்தின் கீழ், பணப்பலனாக ரூ.11,522 கோடியை உரிமை கோரி பெற்றுள்ளன. பிரதமரின் விபத்துக் காப்பீட்டுத் திட்டத்தின் கீழ், 28.37 கோடி பேர், பதிவு செய்துள்ளனர். 97,227 உரிமை கோறல்களுக்கு ரூ.1,930 கோடி வழங்கப்பட்டுள்ளது. 4 கோடிக்கும் அதிகமானோர் அடல் ஓய்வூதியதித் திட்டத்தின் கீழ் சந்தா செலுத்தியுள்ளனர் என்றும் திருமதி நிர்மலா சீதாராமன் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1823754
சுகாதாரம் மற்றும் குடும்ப நலத்துறை அமைச்சகம்
கொவிட்-19 குறித்த அண்மைத் தகவல்கள்
நாடு தழுவிய தடுப்பூசித் திட்டத்தின் கீழ் இதுவரை 35.28 கோடி தடுப்பூசி டோஸ்கள் போடப்பட்டுள்ளன.
கடந்த 24 மணி நேரத்தில் 39,796 பேர் புதிதாகப் பாதிக்கப்பட்டுள்ளனர்.
இந்தியாவில் கொரோனா தொற்றுக்கு சிகிச்சை பெறுவோரின் எண்ணிக்கை 4,82,071 ஆகக் குறைந்துள்ளது.
நாட்டில் ஏற்பட்டுள்ள மொத்த பாதிப்பில் தற்போது சிகிச்சை பெறுபவர்களின் விழுக்காடு 1.58 சதவீதமாகும்.
நம் நாட்டில் இதுவரை 2,97,00,430 பேர் தொற்றிலிருந்து குணமடைந்துள்ளனர்.
கடந்த 24 மணி நேரத்தில் 42,352 பேர் குணமடைந்துள்ளார்கள்.
தொடர்ந்து 53-வது நாளாக, புதிய பாதிப்புகளை விட தினசரி குணமடைவோரின் எண்ணிக்கை அதிகரித்து வருகிறது.
குணமடைந்தவர்களின் விழுக்காடு 97.11 சதவீதமாக அதிகரித்துள்ளது.
வாராந்திர தொற்று உறுதி விழுக்காடு 5 சதவீதத்திற்கும் குறைவாக சரிந்து, 2.40 சதவீதமாக உள்ளது.
தினசரி தொற்று உறுதி வீதம் தொடர்ந்து 28 நாட்களாக 5 சதவீதத்திற்கும் குறைவாக, 2.61 சதவீதமாக பதிவாகியுள்ளது.
இந்தியாவில் இதுவரை மேற்கொள்ளப்பட்டுள்ள மொத்த பரிசோதனைகளின் எண்ணிக்கை 41.97 கோடியாக அதிகரித்துள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1732724
புவி அறிவியல் அமைச்சகம்
வங்காள விரிகுடாவின் வடமேற்கு மற்றும் அதன் சுற்றுப்புறத்தில் மையம் கொண்டுள்ளது அதிதீவிர ஃபானி புயல்
அதிதீவிர புயலான ஃபானி புயல் இன்று காலை 10.30 மணியளவில் ஒடிஷா கடலோரப் பகுதியில் பூரியின் வடக்கே 20 கிலோமீட்டர் தூரத்திலும், புவனேஷ்வருக்கு தெற்கே 25 கிலோமீட்டர் தூரத்திலும் மையம் கொண்டுள்ளது.
இந்தப் புயலினால், மணிக்கு 165-175 கிலோமீட்டர் அளவில் வீசும் காற்றின் வேகம் 190 கிலோமீட்டராக அதிகரிக்கும் என்று எதிர்பார்க்கப்படுகிறது. பூரியில் இன்று காலை 7.30 மணியளவில் அதிகபட்சமாக 142-174 கிலோமீட்டர் வேகத்தில் காற்று வீசியது.
ஃபானி புயல், வட-வடகிழக்கு திசையை நோக்கி நகர்ந்து, அடுத்த மூன்று மணிநேரத்தில் வலுவிழந்து தீவிரப் புயலாக மாறும் என்று எதிர்பார்க்கப்படுகிறது.
சுரங்கங்கள் அமைச்சகம்
இந்தியாவின் கனிம உற்பத்தி 2022 டிசம்பரில் 10 சதவீத உயர்வு
நாட்டில் டிசம்பர் 2022-ல் சுரங்க மற்றும் குவாரித் துறை உற்பத்தி, 2021 டிசம்பர் மாதத்துடன் ஒப்பிடும்போது 9.8 சதவீதம் அதிகரித்துள்ளது. அதே நேரத்தில், 2022-23ம் நிதி ஆண்டின் ஏப்ரல் முதல் டிசம்பர் வரையிலான, காலகட்டத்தின் ஒட்டுமொத்த வளர்ச்சி முந்தைய ஆண்டின் இதே காலத்தை விட 5.4 சதவீதம் அதிகரித்து உள்ளது.
டிசம்பர் 2022 இல் முக்கியமான கனிமங்களின் உற்பத்தி அளவு:
நிலக்கரி 833 லட்சம் டன்கள், பழுப்பு நிலக்கரி  - 35 லட்சம் டன்கள், இயற்கை எரிவாயு  -2888 மில்லியன் கியூபிக் மீட்டர், பெட்ரோலியம்  - 25 லட்சம் டன், பாக்சைட் - 2272 ஆயிரம் டன், குரோமைட் - 340 ஆயிரம் டன், செறிவூட்டபட்ட காப்பர் - 10 ஆயிரம் டன் , தங்கம் - 174 கிலோ, இரும்புத் தாது - 251 லட்சம் டன், ஈயம் - 30 ஆயிரம் டன், மாங்கனீஸ் தாது - 307 ஆயிரம் டன், செறிவூட்டப்பட்ட துத்தநாகம் - 137 ஆயிரம் டன், சுண்ணாம்பு - 355 லட்சம் டன், பாஸ்போரைட் - 170 ஆயிரம் டன், மேக்னசைட் - 9 ஆயிரம் டன், வைரம் - 43 காரட்.
2021 டிசம்பரை விட 2022 டிசம்பரில் உற்பத்தி அதிகரித்த முக்கியமான தாதுக்கள் மற்றும் அதிகரித்த சதவீதம்: தங்கம் , பாஸ்போரைட் , இரும்புத் தாது , சுண்ணாம்பு , மாங்கனீஸ் தாது , நிலக்கரி  ), செறிவூட்டப்பட்ட துத்தநாகம் , செறிவூட்டப்பட்ட லீட் , செறிவூட்டப்பட்ட காப்பர் , மற்றும் இயற்கை எரிவாயு .
பிரதமர் அலுவலகம்
தேர்வுகள் மற்றும் வாழ்க்கை குறித்த பல்வேறு விஷயங்களுக்கான துடிப்புமிக்க களமாக தேர்வு குறித்த உரையாடல் திகழ்கிறது: பிரதமர்
தேர்வு குறித்த உரையாடலின் முக்கியப் பகுதிகளை நமோ செயலியில் உள்ள பிரத்யேகப் பகுதியில் காணலாம் என பிரதமர் திரு நரேந்திர மோடி தெரிவித்துள்ளார்.
“நமது துடிப்பான #ExamWarriors உடன் உரையாடுவது எனக்கு மகிழ்ச்சியை தருகிறது.
தேர்வுகள் மற்றும் வாழ்க்கை குறித்த பல்வேறு விஷயங்களுக்கான துடிப்புமிக்க களமாக தேர்வு குறித்த உரையாடல் திகழ்கிறது.
இந்த உரையாடல்களின் முக்கியப் பகுதிகளை நமோ செயலியில் உள்ள பிரத்யேகப் பகுதியில் காணலாம்,” என்று பிரதமர் டிவிட்டரில் பதிவிட்டுள்ளார்.
பிரதமர் அலுவலகம்
வடோதரா விபத்தில் நேரிட்ட உயிரிழப்புக்கு பிரதமர் இரங்கல்
பிரதமர் திரு.நரேந்திர மோடி, வடோதராவில் ஏற்பட்ட விபத்தில் நேரிட்ட உயிரிழப்பு குறித்து ஆழ்ந்த வருத்தம் தெரிவித்துள்ளார்.
திரு.மோடி பகிர்ந்துள்ள டுவிட்டர் பதிவில், “வடோதரா விபத்து குறித்து மிகுந்த வருத்தமுற்றேன். உயிரிழந்தவர்களின் குடும்பங்களுடன் துணை நிற்கிறேன். காயமுற்றவர்கள் விரைவில் குணமடைய பிரார்த்திக்கிறேன். அரசு நிர்வாகம் விபத்து ஏற்பட்ட இடத்தில் அனைத்து உதவிகளையும் செய்து வருகிறது” என்று கூறியுள்ளார்.
தொழிலாளர் மற்றும் வேலைவாய்ப்பு அமைச்சகம்
சண்டிகரில் தொழிலாளர் நலத்துறை கட்டிடத்தை திறந்து வைத்தார் மத்திய அமைச்சர் திரு. சந்தோஷ் குமார் கங்வர்
சண்டிகரில் தொழிலாளர் நலத்துறையின் புதிய கட்டிடத்தை மத்திய தொழிலாளர் மற்றும் வேலைவாய்ப்புத்துறை இணையமைச்சர் திரு.சந்தோஷ் குமார் கங்வர் இன்று திறந்து வைத்தார் . தொழிலாளர் மற்றும் வேலைவாய்ப்புத்துறை செயலாளர் திரு.ஹீராலால் சமர்யா, தொழிலாளர் பணியக தலைமை இயக்குனர் டிபிஎஸ் நெஹி ஆகியோர் இந்நிகழ்ச்சியில் கலந்து கொண்டனர்.
இந்நிகழ்ச்சியில் பேசிய மத்திய அமைச்சர் திரு.சந்தோஷ் குமார் கங்வர், தொழிலாளர்களின் அனைத்து அம்சங்கள் பற்றிய தகவல்களும் முக்கியமானவை என்றும், கொள்கைகள் உருவாக்க இவை உதவுகின்றன என்றார். தொழிலாளர் பற்றிய புள்ளி விவரங்களுக்காக, பிரத்யேகமாக செயல்படும் தொழிலாளர் பணியகம் போன்ற அமைப்பு அவசியம் எனவும் அவர் கூறினார்.
இந்தியா தொழிலாளர்கள் அதிகம் உள்ள நாடு என்றும், வரும் காலங்களில் அவர்களை பற்றி தகவல்களின் முக்கியத்துவம் அதிகரித்து வருவதால், தொழிலாளர் பணியகம் போன்ற புள்ளிவிவரங்களுக்கான ஒரு பிரத்யேக அமைப்பின் செயல்பாடு வலுவடைகிறது என்றும் அமைச்சர் திரு. திரு.சந்தோஷ் குமார் கங்வர் கூறினார்.
மேலும் விவரங்களுக்கு, இந்த செய்தி குறிப்பை ஆங்கிலத்தில் இங்கே படிக்கவும்
https://pib.gov.in/PressReleseDetail.aspx?PRID=1653381
(Visitor Counter : 91
பிரதமர் அலுவலகம்
கொரியாவின் அதிபராக தேர்ந்தெடுக்கப்பட்டுள்ள யூன் சுக்-யோல்-உடன் பிரதமர் திரு நரேந்திர மோடி தொலைபேசி மூலம் உரையாடல்
கொரிய குடியரசின் அதிபராகத் தேர்ந்தெடுக்கப்பட்டுள்ள திரு யூன் சுக்-யோல்-ஐ பிரதமர் திரு நரேந்திர மோடி தொலைபேசியில் தொடர்பு கொண்டு உரையாடினார். அண்மையில் கொரியாவில் நடந்த அதிபர் தேர்தலில் வெற்றிபெற்ற யூனுக்கு பிரதமர் வாழ்த்து தெரிவித்தார்.
இந்தியா-கொரியா சிறப்பு உத்தி கூட்டாண்மை, குறிப்பாக நடப்பு உலகச் சூழலில் மேலும் ஆழமாக விரிவுபடுத்த வேண்டியதன் முக்கியத்துவத்தை இரு தலைவர்களும் ஒப்புக்கொண்டனர். பல்வேறு துறைகளில் இருதரப்பு ஒத்துழைப்பை மேம்படுத்துவது குறித்து அவர்கள் விவாதித்தனர். இதற்காக சேர்ந்து பணியாற்றுவது என அவர்கள் ஒப்புக்கொண்டனர்.
இந்தியாவுக்கும், கொரியாவுக்கும் இடையே ராஜாங்க உறவுகள் தொடங்கப்பட்டு அடுத்த ஆண்டு 50 ஆண்டுகள் நிறைவடைவதையொட்டி அதனை கூட்டாகக் கொண்டாடுவது குறித்தும் தலைவர்கள் விருப்பம் தெரிவித்தனர்.
இந்தியாவுக்கு விரைவில் வசதியான நேரத்தில் வருகை தருமாறு யூனுக்கு பிரதமர் அழைப்பு விடுத்தார்.
ரசாயனம் மற்றும் உரங்கள் அமைச்சகம்
பிரதமரின் பாரதிய மக்கள் மருந்து விற்பனை திட்டத்தின் மூலம் 2018-19 நிதியாண்டில் இதுவரை மக்கள் ரூ.600 கோடி அளவிற்கு மிச்சப்படுத்தியுள்ளனர்: திரு. மன்சுக் மண்டாவியா
மக்கள் மருந்தகங்கள் மூலம் இந்த நிதியாண்டில்  மருந்து விற்பனை 150 கோடி ரூபாயை விஞ்சியுள்ளது என்று மத்திய ரசாயனம் மற்றும் உரத்துறை இணையமைச்சர் திரு மன்சுக் மண்டாவியா தெரிவித்துள்ளார். குறியீடு பெற்ற மருந்துகளின் சராசரி சந்தை விலையோடு ஒப்பிடும் போது, இந்த மருந்துகள் 50 சதவீதம் முதல் 90 சதவீதம் வரை மலிவாக இருப்பதால் சாமானிய மக்கள் சுமார் 600 கோடி ரூபாய் மிச்சப்படுத்த வழி ஏற்பட்டுள்ளது என்று அவர் கூறினார்.
640 மாவட்டங்களில் மக்கள் மருந்தகங்களின் எண்ணிக்கை 4,300-க்கும் அதிகமாகியுள்ளது. 2018-19 இறுதியில் இந்த எண்ணிக்கை ஐந்தாயிரத்தை எட்டும் என்று எதிர்பார்ப்பதாகவும், இவற்றின் ஆண்டு விற்பனை ரூ. 300 கோடியை விஞ்சும் என்றும், திரு மண்டாவியா தெரிவித்தார்.
நுகர்வோர் நலன், உணவு மற்றும் பொது விநியோகம் அமைச்சகம்
மத்திய நுகர்வோர், உணவு மற்றும் பொது விநியோகத்துறை அமைச்சர் திரு. தான்வே ராவ்சாஹிப் தாதாராவ் மாநிலங்களவையில் இன்று எழுத்துபூர்வமாக தாக்கல் செய்த பதிலில் கூறியதாவது:
ஹால்மா்ரக் கட்டயாமாக்கப்பட்டதை முன்னிட்டு, இந்திய தரச் சான்றிதழ் பிரிவுக்கு  நகைக்கடைகள் மற்றும் ஹால் மார்க் மையங்கள் விண்ணப்பிப்பது பல மடங்கு அதிகரிக்கும். இதற்காக பிஸ் தரச்சான்றிதழ் வழங்க ஆன்லைன் முறையை மத்திய அரசு கடந்த 21.08.2020-ம் தேதி தொடங்கியது. இதன் மூலம் பிஸ் தரச்சான்றிதழ் பெற விரும்புபவர்கள், ஆன்லைன் மூலம் விண்ணப்பங்களை சமர்ப்பித்து, பதிவுக் கட்டணத்தை செலுத்தலாம். இந்த விண்ணப்பங்களை பரிசீலிப்பதில் மனித தலையீடு இருக்காது. விண்ணப்பித்து, கட்டணம் செலுத்தியவுடனே, பதிவு வழங்கப்படும்.
பொம்மை தயாரிப்புக்கான தர கட்டுப்பாட்டு விதிகள் 1.9.2020 முதல் அமல்படுத்தப்படுவதாக மத்திய தொழில் வளர்ச்சித் துறை அறிவித்திருந்தது. ஆனால் பொம்பை தயாரிப்பு தொழில் சங்கங்களின் வேண்டுகோளை ஏற்று, தர கட்டுப்பாடு அமலுக்கு வரும் தேதி 01.01.2021ம் தேதி வரை நீட்டிக்கப்பட்டுள்ளது.
கொவிட் -19 முடக்க காலத்தில் , பிரதமரின் ஏழைகள் நலன் உணவு திட்டத்தின் கீழ் கடந்த ஏப்ரல் முதல் நவம்பர் 2020 வரை 8 மாதங்களுக்கு தேசிய உணவு பாதுகாப்பு சட்டத்தின் அனைத்து பயனாளிகளுக்கும், ஒருவருக்கு மாதம் 5 கிலோ அரிசி, குடும்பத்துக்கு மாதம் ஒரு கிலோ பருப்பு இலவசமாக வழங்கப்பட்டது. பருப்புகள் வழங்குவது நுகர்வோர் விவகார துறையிடம் ஒப்படைக்கப்பட்டது. பிரதமரினர் ஏழைகள் நலன் உணவு திட்டத்தின் முதல் கட்டத்தில், மொத்த ஒதுக்கீட்டில் 5,48,172.44 மெட்ரிக் டன் பருப்புகள் கடந்த ஏப்ரல் முதல் ஜூன் வரை 18.27 கோடி பயனாளிகளுக்கு வழங்கப்பட்டன. 2வது கட்டம் நவம்பர் வரை நீட்டிக்கப்பட்டுள்ளது. தற்சார்பு இந்தியா திட்டத்தின் கீழ் புலம் பெயர் தொழிலாளர்களுக்கும், உணவுப் பொருட்கள்/பருப்புகள் வழங்கப்பட்டன. இவர்கள் உணவு பாதுகாப்பு சட்டம் மற்றம் பொது விநியோக திட்டத்தின் கீழ் வராதவர்கள். புலம் பெயர் தொழிலாளர்களின் உண்மையான எண்ணிக்கை நுகர்வோர் துறையிடம் இல்லாததால், தாராள மதிப்பீடு செய்து 8 கோடி பேருக்கு 2 மாதங்களாக 8 லட்சம் மெட்ரிக் டன் உணவு தானியங்கள் வழங்கப்பட்டன.
பிரதமரின் ஏழைகள் நலன் உணவு திட்டத்தின் முதல் கட்டத்தில், நுகர்வோர் துறை அனைத்து மாநிலங்கள் மற்றும் யூனியன் பிரதேசங்களுக்கு கடந்த மார்ச் 30ம் தேதி 121 லட்சம் மெட்ரிக் டன்கள் உணவு தானியம் ஒதுக்கீடு செய்தது. இரண்டாவது கட்டத்தில் 201 லட்சம் மெட்ரிக் டன்கள் உணவு தானியம் ஒதுக்கீடு செய்தது.
(Visitor Counter : 336
பிரதமர் அலுவலகம்
‘இந்தியாவின் பாரம்பரியம்' என்ற தலைப்பிலான ஆவணப்படத்தை தூர்தர்ஷன் தொலைக்காட்சியில் காணுமாறு நாட்டு மக்களுக்கு பிரதமர் வேண்டுகோள் விடுத்துள்ளார்
‘இந்தியாவின் பாரம்பரியம்'  என்ற தலைப்பிலான இரண்டு பாகங்களை கொண்ட தூர்தர்ஷன் ஆவணப்படத்தைக் காணுமாறு நாட்டு மக்களுக்கு பிரதமர் திரு நரேந்திர மோடி வேண்டுகோள் விடுத்துள்ளார். இந்த அவணப் படம் ஏப்ரல் 14 மற்றும் 15 அன்று இரவு 8 மணிக்கு டிடி நேஷனல் தொலைக்காட்சியில் ஒளிபரப்பப்படும்.
தூர்தர்ஷனின் ட்விட்டர் பதிவிற்கு பதிலளித்து, பிரதமர் கூறியிருப்பதாவது:
“நமது சுதந்திரத்தைப் பாதுகாப்பதற்காக அனைத்தையும் தியாகம் செய்த நமது சுதந்திரப் போராட்ட வீரர்களுக்கும், சீருடையில் பணியாற்றுபவர்களின் வீரத்திற்கும், நமது பாரம்பரியத்திற்கும் ஓர் அஞ்சலி.
இரண்டு பாகங்களைக் கொண்ட இந்த ஆவணப் படத்தை டிடி நேஷனல் @DDNational தொலைக்காட்சியில் ஏப்ரல் 14 மற்றும் 15-ஆம் தேதிகளில் இரவு 8 மணிக்குக் காணுங்கள். #DharoharBharatKi”